**Պիեռ Օմիդյար** (պարս.՝ پیر مراد امیدیار, անգլ.՝ Pierre Morad Omidyar, հունիսի 21, 1967(1967-06-21), Փարիզ), ծրագրավորող, ձեռնարկատեր, մենեջեր և բարեգործ, eBay ընկերության հիմնադիր և տնօրենների խորհրդի նախագահ։ 1998 թվականին eBay-ի IPO-ից հետո միլիարդատեր է (2014 թվականին Forbes-ի տվյալներով 400 ամենահարուստ ամերիկացիների վարկանիշում ճանաչվել է 47-րդը, կարողությունը՝ 8,5 միլիարդ դոլար)։ 2004 թվականից կնոջ՝ Պամելայի հետ հիմնադրել է «Օմիդյարի ցանց» (անգլ.՝ Omidyar Network) բարեգործական նորարարական ընկերությունը, ինչպես նաև «Humanity United» բարեգործական ֆոնդը, որը զբաղվում է ստրկավաճառության դեմ պայքարով։

Օմիդյարը տվել է «Նվիրաբերման երդում» (նախաձեռնողներ Բիլ և Մելինդա Գեյթսի հիմնադրամ և Ուորեն Բաֆեթ)՝ խոստանալով անձնական կարողության ոչ պակաս, քան կեսը նվիրաբերել բարեգործությանը։

Կենսագրություն
--------------

Պիեռ Օմիդյարը ծնվել է 1967 թվականի հունիսի 21-ին Փարիզում պարսիկ ներգաղթյալների ընտանիքում, ովքեր սովորում էին համալսարանում։ Նրա մայրը՝ Էլահե Միր֊Ջալալի Օմիդյարը, լեզվաբանության դոկտորի աստիճան է ստացել Սորբոնի համալսարանում։ Հայրը վիրաբույժ էր։

Ընտանիքը տեղափոխվել է ԱՄՆ (Մերիլենդ նահանգ) 1973 թվականին, երբ Պիեռը երեխա էր։

Պոտոմակի դպրոցում (անգլ.՝ Potomac School) սովորելու տարիներին Պիեռը հետաքրքրվում էր տեղեկատվական տեխնոլոգիաներով։

1984 թվականին ավարտել է Պոտոմակի Սուրբ Անդրեի եպիսկոպոսական դպրոցը (անգլ.՝ St. Andrew's Episcopal School):

В 1988 թվականին Թաֆթս համալսարանում (Մասսաչուսեթս) ստացել է բակալավրի աստիճան համակարգչային գիտությունների ոլորտում։

Սկսել է աշխատել Claris ընկերությունում (Apple Inc.-ի ստորաբաժանում), որտեղ զբաղվել է MacDraw վեկտորային գրաֆիկական խմբագրիչի արդիականացմամբ։

1991 թվականին Պիեռը դարձել է *Ink Development* ընկերության համահիմնադիր։ Դա ստարտափ էր, որն զբաղվում էր ժեստային ինտերֆեյսով համակարգիչների մշակմամբ։ Ավելի ուշ այն ուղղվածությունը կենտրոնացրեց դեպի էլեկտրոնային առևտուրը և անվանափոխվեց eShop:

eBay-ի շտաբ-բնակարանը Սան-Խոսեում
1995 թվականին՝ 28 տարեկան հասակում, Օմիդյարը սկսեց գրել առևտրային հարթակի p2p կոդը և առաջին նախատիպն ավարտեց Աշխատանքի օրը՝ սեպտեմբերի 4-ին։ Մշակված տարբերակը Պիեռը տեղադրեց իր անձնական կայքի *Auction Web* բաժնում, որը նվիրված էր Էբոլա վիրուսի առաջ բերած հեմորագիկ տենդի համաճարակին։ Այն հայտնի պատմությունը, որ eBay-ը ստեղծվել է, որպեսզի Պիեռի հարսնացուն հնարավորություն ունենա PEZ խաղալիք-դոզատորներով փոխանակվել այլ կոլեկցիոներների հետ, մշակվել է 1997 թվականին ընկերության մենեջերի կողմից, ինչը հետագայում հաստատեց նաև ընկերությունը։

*Auction Web*-ի առաջին վաճառված առարկան Օմիդյարի լազերային սարքն էր, որի համար վճարեցին 13,83 դոլար։ Կապ հաստատելով գնորդի հետ՝ Պիեռը հետաքրքրվեց, թե արդյոք նա հասկացել էր, որ այդ լազերային սարքավորումն անսարք է։ Դրան ի պատասխան գնորդը բացատրել է․ «Ես անսարք լազերային սարքավորումների կոլեկցիոներ եմ»։

Թեև սկզբում Պիեռը *Auction Web*-ի հիմքում առևտրային շահեր չէր դնում, և սկզբնական շրջանում կայքից օգտվելն անվճար էր, սակայն ժամանակի ընթացքում ծնվեց և բուռն տեմպերով զարգացավ վերջին տարիների ամենահայտնի օնլայն աճուրդներից մեկը։

Շատ շուտով՝ 1996 թվականին, յուրաքանչյուր վաճառքից ստացվող փոքր հասույթը բարձրացրեց Օմիդյարի եկամուտը General Magic-ում և ինը ամիս անց Պիեռը որոշեց իր ամբողջ ուշադրությունը կենտրոնացնել նոր ընկերության վրա։

1996 թվականին Պիեռ Օմիդյարը eBay ընդունեց առաջին գործընկեր-նախագահին՝ Ջեֆրի Սքոլին։

Պիեռ Օմիդյարը և Ռիչարդ Բրենսոնը
1996 թվականին Օմիդյարը լիցենզավորված համաձայնություն ստորագրեց eBay-ի միջոցով ինքնաթիռի տոմսերի վաճառքի վերաբերյալ։ Այդ պահին կայքում իրականացվում էր 250 000 աճուրդ, իսկ արդեն 1997 թվականի կեսերին՝ 800 000:

1997 թվականին eBay-ը փոխեց ընկերության անունը կայքի անունով։

1998 թվականի մարտին Սքոլին փոխարինեց Մարգարեթ Ուիթմենը։

1998 թվականի սեպտեմբերին eBay-ն իրականացրեց իր ակցիաների հաջող հրապարակային բաշխում, ինչից հետո Օմիդյարը, որն այդ ժամանակ 31 տարեկան էր, և Սքոլը դարձան միլիարդատեր։ 2008 թվականի տվյալներով Օմիդյարի 178 միլիոն ակցիաներն eBay-ում արժեին շուրջ 4 450 միլիոն դոլար։

2002 թվականի հուլիսին eBay-ը 1,5 միլիարդ դոլարով ձեռք բերեց PayPal էլեկտրոնային վճարման համակարգը։

Պիեռ և Պէմ Օմիդյար, մարտի 8, 2007 թվական
2004 թվականին Պիեռն իր կնոջ՝ Պամելայի հետ, հիմնեց «Օմիդյարի ցանց» (անգլ.՝ Omidyar Network) բարեգործական նորարարական ընկերությունը՝ նպաստելով սոցիալական ձեռնարկատիրության գաղափարների զարգացմանը։

2005 թվականին eBay-ը 2,6 միլիարդ դոլարով գնեց Skype ընկերության 30 % բաժնեմասը, որը հետագայում վաճառեց Microsoft-ին։

2013 թվականին՝ Էդվարդ Սնոուդենի դիմակազերծումից հետո Օմիդյարը հայտարարեց բրիտանական The Guardian ամսագրի նախկին լրագրող Գլեն Գրինվալդի (անգլ.՝ Glenn Greenwald) հետ համատեղ «First Look Media»-ի ստեղծման մասին։

2014 թվականին Օմիդյարը աշխարհի ամենահարուստ մարդկանց ցանկում զբաղեցրեց 47-րդ տեղը․ հոկտեմբերին նրա կարողությունը կազմում էր 8,5 միլիարդ դոլար։

Անձնական կյանք
--------------

Պիեռ Օմիդյարը ամուսնացած է (Պամելա Պեմ), ունեն երեք երեխա։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. 1 2 3 4 5 6 7  «Основатель eBay вложил $50 млн в проект журналиста Глена Гринвальда» (ռուսերեն). Forbes. 2013 թ․ դեկտեմբերի 20. Վերցված է 2015 թ․ ապրիլի 24-ին.
3. 1 2  «Pierre Omidyar» (անգլերեն). Forbes. Վերցված է 2015 թ․ ապրիլի 24-ին.
4. 1 2 3 4  Cohen, Adam (2002), *The Perfect Store: Inside eBay*, Back Bay Books, ISBN 978-0-316-16493-1
5. 1 2 3  «Pierre Omidyar Biography». achievement.org. Արխիվացված է օրիգինալից 2013 թ․ մարտի 23-ին.
6. ↑  Клэр О'Коннор (2012 թ․ նոյեմբերի 28). «Пьер Омидьяр стал крупнейшим частным жертвователем в борьбе с торговлей людьми» (ռուսերեն). Forbes. Վերցված է 2015 թ․ ապրիլի 24-ին.
7. 1 2 3 4 5 6 7 8 9 10 11 12 13 14 15 16  «Пьер Омидьяр Pierre Omidyar Подробнее: http://i.rbc.ru/person/item/per\_omidyar\_pierre\_omidyar» (ռուսերեն). РБК. Վերցված է 2015 թ․ ապրիլի 24-ին. `{{cite web}}`: External link in ``|title=`` (օգնություն)(չաշխատող հղում)
8. ↑  Kyle Alspach (2014 թ․ հոկտեմբերի 17). «Ebay began as a site about Ebola, but it's a mystery what was on it». BostInno. Արխիվացված է օրիգինալից 2014 թ․ հոկտեմբերի 20-ին. Վերցված է 2014 թ․ նոյեմբերի 5-ին.
9. ↑  Erin Griffith (2014 թ․ հոկտեմբերի 16). «eBay started as a website about Ebola». *Fortune*. Վերցված է 2014 թ․ նոյեմբերի 5-ին.
10. ↑  Эдвин Дерджи (2013 թ․ սեպտեմբերի 19). «Джеффри Сколл (Исчезающий вид: 6 самых богатых холостяков Америки)» (ռուսերեն). Forbes. Վերցված է 2015 թ․ ապրիլի 21-ին.
11. ↑  Ричард Брэнсон (2012 թ․ փետրվարի 14). «Преимущества социально ответственного бизнеса» (ռուսերեն). Независимая газета. Վերցված է 2015 թ․ ապրիլի 21-ին.
12. ↑  The Pierre Omidyar Insurgency, New York Magazine (November 2, 2014). Проверено 4 ноября 2014.